CELEX: 62014TN0493
Language: el
Date: 2014-06-30 00:00:00
Title: Υπόθεση T-493/14: Προσφυγή της 30ής Ιουνίου 2014 — Mayer κατά EFSA

22.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/19
            
         Προσφυγή της 30ής Ιουνίου 2014 — Mayer κατά EFSA
   (Υπόθεση T-493/14)
   2014/C 329/27
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ingrid Alice Mayer (Ellwangen, Γερμανία) (εκπρόσωπος: T. Mayer, δικηγόρος)
   
      Καθής: Ευρωπαϊκή Αρχή για την Ασφάλεια των Τροφίμων (EFSA)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να παρατείνει την απόσπασή της έως τις 30 Ιουνίου 2015·
            
         
               —
            
            
               να αναγνωρίσει την ακυρότητα της καταγγελίας της συμβάσεως για την απόσπασή της, και ειδικότερα την ακυρότητα της από 16 Απριλίου 2014 αποφάσεως της EFSA «Termination of the secondment»·
            
         
               —
            
            
               να υποχρεώσει την καθής να μην προκαλέσει εκλογή για την ανάδειξη «observer» των αποσπασμένων εθνικών πραγματογνωμόνων στην επιτροπή προσωπικού·
            
         
               —
            
            
               να διαπιστώσει την παρανομία της εξάμηνης αναστολής των καθηκόντων της στο πλαίσιο της επιτροπής προσωπικού·
            
         
               —
            
            
               να διατάξει να διασφαλισθεί η πρόσβασή της σε όλα τα μηνύματα ηλεκτρονικού ταχυδρομείου που αντηλλάγησαν μεταξύ της διευθύντριας της EFSA και ενός ιδιωτικού οργανισμού του τομέα των τροφίμων·
            
         
               —
            
            
               επικουρικώς, να διατάξει να διασφαλισθεί η πρόσβαση στα ανωτέρω έγγραφα τρίτου προσώπου που θα ορίσει το Γενικό Δικαστήριο προκειμένου να ελεγχθεί αν τυχόν υφίσταται σύγκρουση συμφερόντων·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει τα ακόλουθα.
   Η προσφεύγουσα υποστηρίζει ότι η αξίωση για παράταση της αποσπάσεώς της ως εθνικής πραγματογνώμονα πηγάζει από την αρχή της ίσης μεταχειρίσεως, από τον Χάρτη των Θεμελιωδών Δικαιωμάτων, από την απαγόρευση της αυθαιρεσίας και από το άρθρο 2 ΣΕΕ.
   Στο πλαίσιο αυτό, η προσφεύγουσα υποστηρίζει ότι η μη παράταση της αποσπάσεώς της στηρίζεται σε πλημμελή ή σε ανύπαρκτη απόφαση περί επιλογής.
   Επιπλέον, κατά την προσφεύγουσα, η αναστολή των καθηκόντων της στο πλαίσιο της επιτροπής προσωπικού είναι παράνομη, διότι δεν της παρασχέθηκε καμία αιτιολογία, δεν κλήθηκε προς ακρόαση και δεν της κοινοποιήθηκε καμία έγγραφη απόφαση.
   Επιπροσθέτως, η προσφεύγουσα προβάλλει αξίωση για πρόσβαση σε συγκεκριμένα μηνύματα ηλεκτρονικού ταχυδρομείου με βάση το άρθρο 2 του κανονισμού 1049/2001 (1). Συναφώς υποστηρίζει ότι τα υπηρεσιακά μηνύματα ηλεκτρονικού ταχυδρομείου δεν εμπίπτουν στην προστασία των προσωπικών δεδομένων.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).